Návrh vykonávacie rozhodnutie Rady, ktorým sa Rumunsko oprávňuje zaviesť osobitné opatrenie odchylne od článku 193 smernice 2006/112/ES o spoločnom systéme dane z pridanej hodnoty /* KOM/2010/0313 v konečnom znení - NLE 2010/0174 */





[pic] | EURÓPSKA KOMISIA | Brusel, 17.6.2010 KOM(2010)313 v konečnom znení 2010/0174 (NLE) Návrh VYKONÁVACIE ROZHODNUTIE RADY, ktorým sa Rumunsko oprávňuje zaviesť osobitné opatrenie odchylne od článku 193 smernice 2006/112/ES o spoločnom systéme dane z pridanej hodnoty Dôvodová správa KONTEXT NÁVRHU Dôvody a ciele návrhu Podľa článku 395 smernice rady 2006/112/ES z 28. novembra 2006 o spoločnom systéme dane z pridanej hodnoty (ďalej len „smernica o DPH“) môže Rada jednomyseľne na návrh Komisie oprávniť ktorýkoľvek členský štát, aby uplatňoval osobitné opatrenia odchyľujúce sa od ustanovení uvedenej smernice s cieľom zjednodušiť postup pri výbere daní, alebo zabrániť určitým druhom daňových únikov alebo vyhýbaniu sa daňovej povinnosti. Rumunsko listom, ktorý zaevidoval generálny sekretariát Komisie 23. septembra 2009, žiada o povolenie zaviesť opatrenia odchylne od článku 193 smernice o DPH. O žiadosti predloženej Rumunskom Komisia v súlade s článkom 395 ods. 2 smernice o DPH informovala ostatné členské štáty listom z 14. decembra 2009. Listom zo 17. decembra 2009 Komisia oznámila Rumunsku, že má všetky informácie, ktoré považuje za potrebné na posúdenie žiadosti. | Všeobecný kontext Vo všeobecnosti sa v článku 193 smernice o DPH ustanovuje, že zdaniteľná osoba, ktorá dodáva tovar alebo poskytuje služby, je obyčajne povinná platiť daň z pridanej hodnoty (DPH). Rumunská vláda by chcela požiadať o postup prenesenia daňovej povinnosti, kedy zdaňovaná osoba, ktorej sú dodávky tovaru a poskytované služby určené, je povinná platiť DPH v týchto situáciách: - keď tovar dodávajú a služby poskytujú zdaniteľné osoby v konkurznom konaní, s výnimkou maloobchodníkov - keď zdaniteľné osoby dodávajú produkty z dreva, konkrétne drevo na pni, guľatinu alebo naštiepané drevo na opracovanie, palivové drevo, výrobky z dreva, ako aj hranoly a odrezky a neopracované drevo, opracované alebo polospracované drevo. Pokiaľ ide o zdaniteľné osoby, ktoré dodávajú tovar a poskytujú služby v čase, keď sú v konkurznom konaní, finančné problémy môžu byť prekážkou, aby príslušným orgánom platili DPH, ktorú dostali za svoj tovar alebo služby. Na druhej strane, ak je nákupca zdaniteľnou osobou, môže si i napriek tomu odpočítať vzniknutú DPH. Mechanizmus prenesenia daňovej povinnosti nie je určený pre prípady dodávok uskutočňovaných maloobchodníkmi, ktorí sa nachádzajú v konkurznom konaní, z dôvodu praktických ťažkostí, ktoré by im vznikli v dôsledku uplatňovania tohto opatrenia, predovšetkým ťažkostí spojených so zisťovaním daňového štatútu ich zákazníkov v mieste predaja. Sektor lesného hospodárstva v Rumunsku má mimoriadny hospodársky význam. Pôsobí v ňom veľký počet obchodníkov, často malých predajcov a sprostredkovateľov, ktorí často nedokážu plniť svoje povinnosti súvisiace s DPH. Zákazníkmi týchto dodávateľov spravidla sú väčšie, pevne etablované podniky. Žiadaný postup sa povoľuje do 31. decembra 2013. | VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENIE VPLYVU Konzultácie so zainteresovanými stranami | Irelevantné | Získavanie a využívanie expertízy | Externá expertíza nebola potrebná. | Posúdenie vplyvu Cieľom návrhu rozhodnutia je boj proti obchádzaniu povinnosti odvádzať DPH alebo únikom pri platbe DPH, a má preto významný pozitívny hospodársky účinok. Vzhľadom na malý rozsah pôsobnosti odchýlky bude jej vplyv v každom prípade obmedzený. | PRÁVNE PRVKY NÁVRHU Zhrnutie navrhovaného opatrenia Povolenie pre Rumunsko uplatňovať opatrenie odchyľujúce sa od článku 193 smernice o DPH pri využívaní mechanizmu prenesenia daňovej povinnosti v prípadoch, keď tovar dodávajú a služby poskytujú zdaniteľné osoby v konkurznom konaní, s výnimkou maloobchodníkov, a v prípade dodávok produktov z dreva. | Právny základ Článok 395 smernice o DPH. | Zásada subsidiarity V súlade s článkom 395 smernice o DPH musí členský štát, ktorý chce zaviesť opatrenia odchyľujúce sa od uvedenej smernice, získať povolenie od rady, ktoré bude udelené v podobe rozhodnutia rady. Návrh je preto v súlade so zásadou subsidiarity. | Zásada proporcionality Návrh je v súlade so zásadou proporcionality z tohto(týchto) dôvodu(-ov). | Toto rozhodnutie sa týka povolenia udeleného členskému štátu na jeho vlastnú žiadosť a neukladá sa ním žiadna povinnosť. | VPLYV NA ROZPOčET VPLYV NA ROZPOčET | Návrh nemá žiadny vplyv na rozpočet Únie. | VOLITEľNÉ PRVKY Doložka o preskúmaní/revízii/ukončení platnosti | Návrh obsahuje doložku o ukončení platnosti. | 2010/0174 (NLE) Návrh VYKONÁVACIE ROZHODNUTIE RADY, ktorým sa Rumunsko oprávňuje zaviesť osobitné opatrenie odchylne od článku 193 smernice 2006/112/ES o spoločnom systéme dane z pridanej hodnoty RADA EURÓPSKEJ ÚNIE, so zreteľom na Zmluvu o fungovaní Európskej únie, so zreteľom na smernicu Rady 2006/112/ES z 28. novembra 2006 o spoločnom systéme dane z pridanej hodnoty[1], a najmä na jej článok 395 ods. 1, so zreteľom na návrh Európskej komisie, keďže: 1. Rumunsko listom, ktorý zaevidoval generálny sekretariát Komisie 23. septembra 2009, požiadalo o oprávnenie na zavedenie osobitného opatrenia odchyľujúceho sa od článku 193 smernice 2006/112/ES. 2. Komisia o žiadosti Rumunska informovala ostatné členské štáty listom zo 14. decembra 2009. Komisia listom zo 17. decembra 2009 oznámila Rumunsku, že má všetky informácie, ktoré považuje za potrebné na posúdenie žiadosti. 3. V článku 193 smernice 2006/112/ES sa ustanovuje všeobecné pravidlo, podľa ktorého je zdaniteľná osoba, ktorá dodáva tovar alebo poskytuje služby, povinná odvádzať daňovým orgánom daň z pridanej hodnoty (DPH). 4. Účelom výnimky, o ktorú Rumunsko žiada, je preniesť povinnosť zaplatiť DPH na príjemcu tovaru alebo služieb, v dvoch konkrétnych prípadoch. Prvý prípad sú zdaniteľné osoby dodávajúce produkty z dreva vymedzené vo vnútroštátnych právnych predpisoch. V druhom prípade ide o tovar, ktorý dodávajú, a služby, ktoré poskytujú zdaniteľné osoby v konkurznom konaní, s výnimkou maloobchodníkov. 5. Podniky v konkurznom konaní často pre finančné ťažkosti nemôžu príslušným orgánom platiť DPH z dodávok ich tovaru alebo poskytovania služieb. Príjemca tovaru alebo služieb si však v zásade môže odpočítať DPH, aj keď ju dodávateľ príslušnému orgánu neodviedol. 6. Pre maloobchodníkov by zisťovanie daňového štatútu svojich zákazníkov na mieste predaja predstavovalo problém, a preto by sa mechanizmus prenesenia daňovej povinnosť nemal vzťahovať na maloobchodníkov v konkurznom konaní. 7. Na rumunskom trhu sa vyskytujú problémy s drevom aj v dôsledku povahy tohto trhu a podnikov, ktoré sa na ňom podieľajú. Pôsobí na ňom veľký počet malých podnikov a pre rumunské orgány je náročné ich kontrolovať. Medzi najbežnejšie formy daňových únikov patrí fakturácia dodávok a následný zánik podniku dodávateľa bez zaplatenia dane príslušným orgánom, pričom zákazníkovi zostane platná faktúra na odpočet dane. 8. Ak sa povinnosť platiť DPH prenesie na príjemcu, ktorému zdaniteľné osoby v konkurznom konaní dodávajú produkty z dreva a ktorému zdaniteľné osoby v konkurznom konaní dodávajú tovar a poskytujú služby, s výnimkou maloobchodníkov, odstránia sa touto výnimkou vzniknuté ťažkosti bez toho, aby to ovplyvnilo sumu splatnej dane. Výsledkom bude prevencia určitých druhov daňových únikov alebo obchádzania daňových povinností. 9. Opatrenie je úmerné sledovanému cieľu, pretože nemá byť uplatňované všeobecne, ale len pri konkrétnych operáciách a odvetviach, ktoré spôsobujú značné problémy v súvislosti s účtovaním dane, daňovými únikmi alebo obchádzaním daňových povinností. 10. Povolenie na túto výnimku by malo platiť len na obmedzené obdobie, a preto by jeho platnosť mala uplynúť 31. decembra 2013. Na základe skúseností, ktoré sa dovtedy podarí nadobudnúť, sa môže posúdiť, či by výnimka bola aj naďalej oprávnená. 11. Výnimka nemá žiadny negatívny vplyv na vlastné zdroje Únie pochádzajúce z DPH, PRIJALA TOTO ROZHODNUTIE: Článok 1 Odchylne od článku 193 smernice 2006/112/ES sa Rumunsko oprávňuje určiť ako osobu povinnú zaplatiť DPH zdaniteľnú osobu, ktorej sa dodáva tovar alebo poskytujú služby uvedené v článku 2 tohto rozhodnutia. Článok 2 Výnimka ustanovená v článku 1 platí pre: 12. produkty z dreva, ktoré dodávajú zdaniteľné osoby; 13. tovar, ktorý dodávajú, a služby, ktoré poskytujú zdaniteľné osoby v konkurznom konaní, s výnimkou maloobchodníkov. Produkty z dreva uvedené v bode 1) prvého pododseku zahŕňajú drevo na pni, guľatinu alebo naštiepané drevo na opracovanie, palivové drevo, výrobky z dreva, ako aj hranoly a odrezky a neopracované drevo, opracované alebo polospracované drevo. Článok 3 Toto rozhodnutie stráca účinnosť 31. decembra 2013. Článok 4 Toto rozhodnutie je určené Rumunsku. V Bruseli Za Radu predseda [1] Ú. v. EÚ L 347, 11.12.2006, s. 1.